CELEX: 62010CA0488
Language: lt
Date: 2012-02-16 00:00:00
Title: Byla C-488/10: 2012 m. vasario 16 d. Teisingumo Teismo (pirmoji kolegija) sprendimas byloje ( Juzgado de lo Mercantil n °1 de Alicante (Ispanija) prašymas priimti prejudicinį sprendimą) Celaya Emparanza y Galdos Internacional SA prieš Proyectos Integrales de Balizamientos SL (Reglamentas (EB) Nr. 6/2002 — 19 straipsnio 1 dalis — Bendrijos dizainai — Teisių pažeidimas arba teisių pažeidimo grėsmė — „Trečiosios šalies“ sąvoka)

31.3.2012   
            
            
               LT
            
            
               Europos Sąjungos oficialusis leidinys
            
            
               C 98/8
            
         2012 m. vasario 16 d. Teisingumo Teismo (pirmoji kolegija) sprendimas byloje (Juzgado de lo Mercantil no 1 de Alicante (Ispanija) prašymas priimti prejudicinį sprendimą) Celaya Emparanza y Galdos Internacional SA prieš Proyectos Integrales de Balizamientos SL
   
   (Byla C-488/10) (1)
   
   (Reglamentas (EB) Nr. 6/2002 - 19 straipsnio 1 dalis - Bendrijos dizainai - Teisių pažeidimas arba teisių pažeidimo grėsmė - „Trečiosios šalies“ sąvoka)
   2012/C 98/09
   Proceso kalba: ispanų
   
      Prašymą priimti prejudicinį sprendimą pateikęs teismas
   
   
      Juzgado de lo Mercantil de Alicante
   
   
      Šalys pagrindinėje byloje
   
   
      Ieškovė: Celaya Emparanza y Galdos Internacional SA
   
   
      Atsakovė: Proyectos Integrales de Balizamientos SL
   
   
      Dalykas
   
   Prašymas priimti prejudicinį sprendimą — Juzgado de lo Mercantil no 1 de Alicante — 2001 m. gruodžio 12 d. Tarybos reglamento (EB) Nr. 6/2002 dėl Bendrijos dizaino (OL L 3, p. 1; 2004 m. specialusis leidimas lietuvių k., 13 sk., 27 t., p. 142) 19 straipsnio 1 dalies aiškinimas — Pažeidimas arba pažeidimo grėsmė — Trečiosios šalies sąvoka
   
      Rezoliucinė dalis
   
   
               1.
            
            
               2001 m. gruodžio 12 d. Tarybos reglamento (EB) Nr. 6/2002 dėl Bendrijos dizaino 19 straipsnio 1 dalį reikia aiškinti taip, kad, kilus ginčui dėl įregistruoto Bendrijos dizaino suteiktos išimtinės teisės pažeidimo, teisė neleisti šio dizaino naudoti trečiosioms šalims apima bet kurią trečiąją šalį, naudojančią kitą dizainą, kuris nesukelia informuotiems vartotojams skirtingo bendro įspūdžio, įskaitant trečiąją šalį, kuri yra vėliau įregistruoto Bendrijos dizaino savininkė.
            
         
               2.
            
            
               Atsakymas į pirmąjį klausimą nepriklauso nuo trečiosios šalies ketinimų ir elgesio.
            
         
      (1)  OL C 346, 2010 12 18.